Kamu bisa jelasin ke aku soal 31 Januari dalam bahasa sunda?

31 Januari nyaéta poé ka-31 dina sataun  dina kalénder Gregorian, sésana 334 poé (335 dina taun kabisat).

1504 - Pasini Lyon ngaréngsékeun Perang Italia, muguhkeun dominasi Perancis di wilayah kalér Italia, sedeng Spanyol nampa Karajaan Naples.

1578 - Patempuran Gembloux lumangsung.

1606 – Plot Bubuk Mesiu: Opat urang konspirator, kaasup Guy Fawkes, diéksékusi ku cara dihukum gantung, dibedol jeung dibeulah opat, pikeun alesan ngarencanakeun panghianatan ka Parlemén jeung Raja James.

1747 - Klinik panyakit kelamin muggaran dibuka di Rumah Sakit Londo Lock.

1801 - John Marshall diangkat minangka Katua Mahkamah Agung Amérika Sarikat.

1814 - Gervasio Antonio de Posadas jadi Diréktur Utama Persatuan Provinsi Río de la Plata (kiwari Argéntina).

1846 - Sarégsé Perang Jambatan Milwaukee, Juneautown jeung Kilbourntown gabung jadi Kota Milwaukee.

1848 - John C. Frémont diadili sacara militér pikeun pamungpangan jeung pamangkiran.

1859 - Kabupatén Sidoarjo diadegkeun.

1862 – Alvan Graham Clark manggihan béntang kurcaci Sirius B, baturna Sirius, ngaliwatan téléskop 18,5 inci (47 cm) nu kiwari diteundeun di Universitas Northwestern.

1865 – Perang Sipil Amérika: Kongrés AS ngasupkeun Amandemén Ka-13 kana Konstitusi, ngalarang perbudakan.

1900 - Datu Muhammad Salléh dipaténi di Kampung Teboh, Tambunan, Sabah, mungkasan Pamungpangan Mat Salléh.

1926 - Nahdlatul Ulama diadegkeun.

1942 - Perang Dunia II: Pasukan Sakutu diéléhkeun ku Jepang di Patempuran Malaya sarta mundur ka pulo Singapur.

1943 – Perang Dunia II: Marsekal Lapangan Jérman Friedrich Paulus nyerah ka pasukan Soviét di Stalingard, dituturkeun ku pasukanna, Tentara Kagenep, dua poé ti harita, ngaréngsékeun salah sahiji patempuran pangrongkahna dina perang éta.

1945 – Perang Dunia II: Kurang leuwih 3.000 tahanan ti kamp konséntrasi Stutthof dipaksa sina baris ka Laut Baltik di Palmnicken (kiwari Yantarny, Rusia) sarta tuluy diparaéhan.

1945 – Perang Dunai II:  Panungtungan Patempuran Hill 170 nalika Kampanye Burma, di mana Brigade Komando Katilu Inggris nadah serangan balik ti Jepang sarta hasil ngusir maranéhna ti Bobojong Arakan.

1946 – Perang Tiis: Konstitusi anyar Yugoslavia, nurutan Uni Soviét, ngawangun genep républik konstituén (Bosnia jeung Hérzegowina, Kroasia, Makédonia Kalér, Sérbia jeung Slovénia).

1950 – Perang Tiis: Présidén AS  Harry S. Truman ngabéwarakeun program pikeun mekarkeun bom hidrogén.

1953 – Banjir Laut Kalér ngabalukarkeun leuwih ti 1.800 korban jiwa di Walanda sarta leuwih ti 300 di Inggris.

1968 – Perang Viétnam: Gerilyawan Viétkong nyerang kadutaan AS di Saigon, ogé serangan lianna di wanci janari, kaituna kadua serangan éta disebut minangka Serangan Tet.

1968 – Nauru meunangkeun kamerdékaan ti Australia.

1996 – Treuk nu pinuh ku bom narajang gerbang Bank Séntral Sri Langka di Kolombo, nelasan saheunteuna 86 jalma sarta nyideraan 1.400 lianna.

2000 – Pasawat Alaska Airlines Pangapungan 261, MD-83, nandangan masalah kasaimbangan horisontal, murag di Samudera Pasifik leupas ti basisir Point Mugi, California, nelasan 88 jalma sajeroeunna.

2001 – Di Walanda, hiji pangadilan Skotlandia ngadakwa urang Libya Abdelbaset al-Megrahi sarta ngabébaskeun warga Libya lianna dina ilibiungna kana pangeboman Pasawat Pan Am 103 di saluhureun Lockerbie, Skotlandia di taun 1988.

2009 – Di Kénya, saheunteuna 113 jalma ditelasan sarta leuwih ti 200 taratu nalika kadurukna belébéran minyak di Molo.

2012 – Toyota Corolla jadi mobil pangpayuna sapanjang mangsa. Kajual leuwih ti 37.5 juta unit.

2018 – Boh bulan biru boh samagaha bulan total lumangsung.